Black Hills

De Black Hills (boarisch "Schwoaze Beage", "Paha Sapa" in Lakota) is a schmole, isoliate Beagkettn in de USA, mitten in da Prärie im westlichen South Dakota, de wo bis af Wyoming eini geht.

Da Nom is a Iwasetzung vom Lakota "Paha Sapa". De Higln wean deshoib so gnennt, weis vo weitn gonz dunkl ausschaugn. Des kimmt davo, weis mit Weidan iwazong san. De Beagkettn is 160 km long und bis zu 96 km broad. Da hechste Gipfe vo de Black Hills is da Harney Peak mit 2.350 m. Im 19. Joahundat is in dera Gegend vui Goid gfundn woan.

De Indiana hom in de Black Hilla a longe Gschicht. Nochdem de Lakota anno 1776 de Cheyenne besiegt ghobt hom, san de Black Hills ois Heilige Beag zum Zentrum vo eanara Kuitua woan. Ob 1874 hod da Goidrausch dazua gfiat, dass de Lakota vo de Black Hills vatriem woan san.

 Sengswiadigkeitn 

De bekonntaste Sengaswiadigkeit in de Black Hills san de via Prädidentnschädln, de wo in an Bean einigmeißlt woan san. Auf de Oat und Weis entsteht grod a Crazy Horse Denkmoi. De Lakota san strikt geng oi zwoa Sochan, wei des fia sie a Entweihung vo de heilign Beag is.

 Literatua 
Schwarzbauer, Peter: Der Lakota-Report. Ein Volk kämpft ums Überleben. Verlag für Amerikanistik, Wyk auf Föhr: 1994 (4. Auflog) ISBN 3-92469608-X

Kategorie:Geographie (Vereinigte Staaten)
Kategorie:South Dakota
Kategorie:Wyoming